Lumu, Wamwezi yasindika Wakiwuka omutono eri abantu. Yamugamba nti, “Genda eri abantu era obagambe nti nze nfa era ne nzuukira, era nabo bajja kufa era bazuukire.” Wakiwuka yessa mu ddene. Wabula Wakayima yajja ng’adduka era n’amubuuza, nti “Ogenda wa?” Wakiwuka n’amugamba nti, “Ŋŋenda eri abantu.” “Wamwezi yaŋŋambye okubagamba nti afa n’azuukira, era nabo bwe kijja okuba.” Wakayima kwe kumugamba nti, “Nze ndi muddusi okukusinga. Leka nze mba ŋŋenda.” Wakiwuka yakkiriza, era Wakayima ye yatwala obubaka eri abantu. Bwe yatuukayo, yabagamba, “Wamwezi agamba nti afa n’atazuukira era nammwe temujja kuzuukira.” Abantu baanyiiga nnyo kubanga baali tebaagala kufa. Badduka okugenda ewa Wamwezi era ne bamubuuza oba ng’ebigambo ebyo byali bituufu. Wamwezi yanyiiga nnyo era n’abagamba nti, “Wakayima oyo yabalimbye. Nfa, wabula nzuukira ebbanga lyonna, nga nammwe bwe munaazuukira.” Wamwezi kye yava akwata akaggo n’akuba Wakayima ku nnyindo. Okuva olwo ennyindo ya Wakayima yayawulwa bibiri.